stanford-oval/wikipedia huggingface dataset:
חמץ
החמרות באיסורי חמץ > עיסה שנילושה במי פירות > עוגיות יין

כיום נאפות עוגיות מעיסה שנילושה ביין במקום במים, בהסתמך על הדעה המתירה עיסת מי פירות, והן מכונות "עוגיות יין". פוסקים רבים יצאו נגד עוגיות אלה, שכן מעבר לדעות הראשונים שעיסה כזאת אסורה בכל מקרה (ואולי אף מדין תורה), הרי שבעוגיות אלה מעורבים חומרי התפחה שונים, ואף תוך כדי הליך הייצור הופכים חלק מן החומרים למים. כך, למשל, פסק הרב מרדכי אליהו שעוגיות אלו אסורות, לעומת הרב עובדיה יוסף שהתיר אותן לספרדים.
החמרות באיסורי חמץ > איסור קטניות

בעדות מסוימות (בעיקר אצל יהודי אירופה ויהודי מרוקו) הורחב איסור האכילה גם למיני קטניות (אורז, שעועית, חומוס וכו'), ולכן מופיעה על חלק מהמוצרים התווית "כשר לפסח לאוכלי קטניות בלבד", שבאה לציין שיש מרכיב של קטניות במוצר. הרחבה זו נובעת, על-פי חלק מהדעות, מהעירוב בין גרעיני קטניות וגרעיני דגן, כך שיש חשש שבעת בישול הקטניות יחמיצו גרעיני הדגן המעורבים בהם. לשיטות אחרות, האיסור נובע מדמיון הקטניות לחטים. שיטה שלישית מסבירה זאת בכך שגם מן הקטניות נהגו לעשות קמח, ועל כן היה חשש לבלבול בין השניים.
בעדות צפון אפריקה נוהגים שלא לאכול חומוס, ששמו דומה לאופן ביטויה של המילה חמץ במבטא המקומי ('חמס'). יש גם שנהגו שלא לאכול חומץ מאותה סיבה, וכן מאכלים נוספים ששמם מזכיר את המילה "חמץ".
ישנה מחלוקת מהן בדיוק הקטניות שנהגו שלא לאכול, האם שמנים שעשויים מהם אסורים גם הם, ועוד. בכל מקרה, אין איסור להחזיק אותן בבית, אלא רק באכילתן. היו שטענו שלא ייתכן שאיסור הקטניות יהיה חמור מאיסור של סתם חיטים ועל כן אין להחמיר בתוצרי קטניות שלא באו במגע עם מים.
החמרות באיסורי חמץ > מצה שרויה

מצה שרויה, היא מצה שבאה במגע עם כל משקה שהוא לאחר אפייתה, ידוע גם בשמה היידי, "גיבראָכט". בסיווג זה נופלים גם מאכלים המורכבים מקמח מצה, כגון כופתאות (קניידלאך).
אף על פי שמן הדין מותר לאכול מצה שבאה במגע עם משקה (ואף לצאת בה ידי חובת מצוות אכילת מצה), נהגו חלק מהחסידים שלא לאוכלה, מחשש שמא נשאר קמח על המצה מבחוץ, או בתוכה, וכשיבוא במגע עם המשקה יחמיץ. גם בהקפדה זו יש רמות החמרה שונות, כאשר חלק מן החסידים (כגון חסידי חב"ד), נוהגים לאכול את המצות כשמעטה פלסטיק חוצץ בינן לבין ידיהם, מחשש שהזיעה או נוזלים אחרים יחמיצו את הקמח שיש חשש שנמצא על המצה. חסידי חב"ד אף מקפידים שהמצה לא תבוא כלל במגע עם דבר חיצוני. יש המקפידים שלא למרוח כל ממרח על המצה בשל מנהג זה של מצה שרויה.
רוב המקפידים על איסור במצה שרויה אף מקפידים שלא לבשל בכלים שהתבשלה בהם מצה שרויה, בדומה לכלי שהתבשל בו דבר אסור.
בקרב הליטאים החומרה הזאת בדרך כלל איננה מקובלת. מסופר בשם רבי חיים מוולוז'ין כי הגר"א היה נוהג לאכול קניידלעך[דרוש מקור].
בקרב עדות המזרח אין התייחסות מיוחדת לנושא זה, והם נוהגים לאכול מצה שרויה. יתר על כן, עדת הטוניסאים נהגה לאכול בליל הסדר תבשיל מיוחד, מסוקי שמו, המורכב מלקט ירקות העונה ומצה שרויה.
החמרות באיסורי חמץ > החמרות נוספות

איסור אכילת החמץ בפסח נחשב לאיסור חמור שאסור אף על אכילת כל שהוא, ובעקבות כך נוספו חומרות רבות בקרב קבוצות שונות שעיקרם אי אכילת דבר מסוים או אכילה במקום מסוים, מחשש שימצא בו חמץ באופן כל שהו, אף שמעיקר הדין הדבר מותר (ראו: לך לך אמרינן לנזירא):
מזון הפרות מוחלף למזון כשר לפסח כמה ימים קודם לפסח, היות שלפי חלק מהפוסקים פרה שאכלה חמץ בפסח – חלבה אסור בשתייה (בפסח עצמו אסור מעיקר הדין להאכיל בהמות בבעלות יהודי בחמץ).
יש השוללים התארחות בבית מלון בחדרים בהם מותקן בר משקאות, מתוך חשש כי מצויים בו משקאות שהם חמץ גמור, ושכירת החדר במלון מכניסה את החמץ לבעלות השוכר ובכך מכשילה אותו באיסור.
יש הנמנעים מלהתארח אצל זרים בפסח. אחרים נוהגים להימנע מהכנת מזון באוויר הפתוח או לאכול בכלי שנפל על הרצפה עד לאחר הפסח.
קבוצות שונות נמנעות מאכילת קבוצות מוצרים שונות מתוך חשש לעירוב חמץ בהם, לדוגמה יש הנמנעים משימוש בתבלינים, דגים, מוצרי חלב, ומוצרים קנויים שאינם חומרי גלם. יש נוהגים לקלף את כל הפירות והירקות ולהימנע מאכילת פירות וירקות שלא ניתן לקלף (חסידות גור וחסידות חב"ד).
חמץ שעבר עליו הפסח

על פי ההלכה חל איסור לאכול חמץ שהיה ברשותו של יהודי בפסח, ואף ליהנות ממנו ממונית (כגון למוכרו). איסור זה בא בתור קנס שגזרו חכמים על מי שעבר על איסור החזקת החמץ בפסח. בימינו, יש שמקפידים שלא לקנות חמץ שנמכר לגוי בפסח, שכן לשיטתם מכירה זו היא פיקטיבית, והחמץ נאסר באיסור חמץ שעבר עליו הפסח.
רשתות המזון הגדולות שנמצאות בריכוזי הערים החרדיות, מוציאות לאחר הפסח מוצרים שעליהם מצוין ש"נאפו לאחר הפסח", או "נאפו מקמח שנטחן לאחר הפסח". יש גם מדבקות המציינות "נקנה מגוי לאחר הפסח", אך אלו אינן מקובלות על הכל.
חמץ במדינת ישראל

מטבחים ציבוריים במדינת ישראל אמונים על שמירת הכשרות וממילא אינם מחזיקים חמץ בפסח. שירות בתי הסוהר נמנע מלספק לאסירים מאכלי חמץ בכל הפסח. לאסירים ביטחוניים ערבים באגפים נפרדים מסופק חמץ לפני חג הפסח, והוא מוחזק ברשות האסירים בכל מהלך החג. על פי חוות דעת של הרב הראשי לישראל, שום סוהר יהודי לא יזדקק לגעת או לטפל בחמץ בכול צורה שהיא, ואם נגמר החמץ שניתן לאסירים לפני החג, יספקו להם בהמשך החג מצות. אין הסדר דומה עבור אסירים לא יהודים באגפים מעורבים של יהודים ולא יהודים, הגם שאין מונעים מאסירים הלא יהודים להחזיק בארונית הפרטית שלהם חמץ במהלך הפסח. עתירה של אסיר הכלוא בתא בו שוהים אך ורק לא יהודים בדרישה לקבלת לחם נדחתה ברוב על ידי בית המשפט העליון.
באוגוסט 1986 אושר בכנסת חוק חג המצות (איסורי חמץ), התשמ"ו-1986, הידוע בשם "חוק החמץ". חוק זה קובע שבמהלך חג הפסח "לא יציג בעל עסק בפומבי מוצר חמץ למכירה או לצריכה". איסור זה אינו חל ביישוב שבו רוב התושבים אינם יהודים, וכן אינו חל ברובע עירוני שבו מרבית התושבים אינם יהודים. חוק זה, המכניס לספר החוקים של מדינת ישראל את ההלכה היהודית, שנוי במחלוקת. יש הרואים בצעד זה משום כפייה דתית.
בשנת 2008 קבע בית משפט מקומי בירושלים כי חנות אינה "מקום פומבי" הקבוע בחוק, והאיסור שבחוק נאמר רק על הצגת חמץ ברשות הרבים. בחוגים הדתיים ניתפס פסק הדין כעיקור החוק מעיקרו.
בתיקון מס' 13 לחוק זכויות החולה נקבע שמנהל בית חולים רשאי לקבוע הוראות בדבר הגבלה של הכנסת חמץ למבנה בית החולים בפסח. התיקון נעשה בעקבות פסק דין של בג"ץ שקבע שאין להתיר הגבלה כזו ללא הסמכה בחוק. עתירה דומה, נגד האיסור על הכנסת חמץ לבסיסי צה"ל, נדחתה.
ראו גם

חמץ נוקשה
יחסי אוסטריה–הפיליפינים

| יחסי אוסטריה–הפיליפינים |
| --- | --- |
אוסטריה: הפיליפינים


אוסטריה: הפיליפינים
שטח (בקילומטר רבוע)
83,871: 300,000
אוכלוסייה
9,118,988: 116,080,711
תמ"ג (במיליוני דולרים)
516,034: 437,146
תמ"ג לנפש (בדולרים)
56,589: 3,766
משטר
רפובליקה פדרלית: רפובליקה נשיאותית

המבנה בו שוכנת שגרירות הפיליפינים בווינה
יחסי אוסטריה–הפיליפינים הם יחסי החוץ בין אוסטריה לבין הפיליפינים.
היסטוריה

הנוכחות האוסטרית בפיליפינים הוקמה כבר בשנת 1871, עם הקמת קונסוליית כבוד אוסטרו-הונגרית במנילה.
היחסים הדיפלומטיים הרשמיים בין אוסטריה לפיליפינים כוננו ב-17 באוקטובר 1946. בשנת 1973 פתחה הפיליפינים את שגרירותה בווינה. לפני כן יוצגו האינטרסים הפיליפינים באוסטריה תחת השגרירות הפיליפינית בברן, שווייץ.
אוסטריה הקימה שגרירות משלה במנילה בשנת 1982.
יחסי עבודה

נכון לשנת 2014 ישנם כ-35,000 פיליפינים באוסטריה, רובם מעורבים בתחום הבריאות והשירותים. כ-90 אחוז מהפיליפינים באוסטריה מועסקים כאחיות ומיילדות בבית חולים ובבתיהם של אנשים זקנים ברחבי אוסטריה. אחיות פיליפיניות החלו לנדוד לאוסטריה כבר בשנות השבעים.
נציגויות דיפלומטיות

אוסטריה מחזיקה בפיליפינים שגרירות במנילה ו-2 קונסוליות בסבו סיטי ובדבאו סיטי.
הפיליפינים מחזיקה באוסטריה שגרירות בווינה ו-2 קונסוליות באינסברוק ובזלצבורג.
יחסי אזרבייג'ן – מקדוניה הצפונית

| יחסי אזרבייג'ן – מקדוניה הצפונית |
| --- | --- |
אזרבייג'ן: מקדוניה הצפונית


אזרבייג'ן: מקדוניה הצפונית
שטח (בקילומטר רבוע)
86,600: 25,713
אוכלוסייה
10,351,953: 1,820,681
תמ"ג (במיליוני דולרים)
72,356: 14,761
תמ"ג לנפש (בדולרים)
6,990: 8,108
משטר
רפובליקה

נשיא אזרבייג'ן אילהם אלייב (מימין) נפגש עם מקבילו המקדוני גיורגה איוואנוב בשולי ועידת מינכן לביטחון, 2017
יחסי אזרבייג'ן–מקדוניה הצפונית הם היחסים הדיפלומטיים שבין הרפובליקה של אזרבייג'ן לבין רפובליקת מקדוניה הצפונית.
סקירה כללית

מקדוניה הכירה בעצמאות אזרבייג'ן ב-25 ביוני 1995. שתי המדינות כוננו יחסים דיפלומטיים ב-28 ביוני 1995. פאיג באחירוב, שגריר אזרבייג'ן במקדוניה, הציג את כתב אמנתו לנשיא מקדוניה ב-28 בספטמבר 2011. גורן טסקובסקי, שגריר מקדוניה באזרבייג'ן הציג את כתב האמנתו לנשיא אזרבייג'ן ב-18 באפריל 2013.
יחסים כלכליים

בשנת 2016, שווי הסחורה שיוצאה ממקדוניה לאזרבייג'ן הגיעה לסך 420 אלף דולר אמריקאי והיא כללה תרופות, מכונות גילוח, מוצרים אפויים, שיש, גבס ועוד. באותה שנה, שווי הסחורה שיוצאה מאזרבייג'ן למקדוניה הגיעה לסך 14.6 אלף דולר אמריקאי והיא כללה אלכוהול, מכוניות ואגוזים.
בשנת 2015, שווי הסחורה שיוצאה ממקדוניה לאזרבייג'ן הגיעה לסך 1.03 מיליון דולר אמריקאי והיא כללה שיש, גבס, עופרת ברזל, מוצרים אפויים, תרופות, בטריות חשמליות ועוד. באותה שנה, שווי הסחורה שיוצאה מאזרבייג'ן למקדוניה הגיעה לסך 19.4 אלף דולר אמריקאי והיא כללה אגוזים, חומצות שומן תעשייתיות, שמנים ואלכוהול.
ייצוג

מקדוניה הצפונית מיוצגת באזרבייג'ן על ידי קונסוליה שהיא מחזיקה בבאקו, בירת אזרבייג'ן.
אזרבייג'ן אינה מיוצגת במקדוניה הצפונית, הן בדרג השגרירות והן בדרג הקונסולרי.
יוז'ף טורנאי

| --- | --- |
אין תמונה חופשית
 לידה:  9 באוקטובר 1927 דונהרסטי, הונגריה 
 פטירה:  31 בינואר 2020 (בגיל 92) בודפשט, הונגריה 
 מדינה:  הונגריה 
 פרסים והוקרה:  פרס קושוט (2013)  Alföld Prize (1983)  Laureate of the Hungarian Republic (2001)  פרס אטילה יוז'ף (1975) 
 חתימה:   
 
יוז'ף טורנאי (בהונגרית: Tornai József;‏ 9 באוקטובר 1927 – 31 בינואר 2020) היה משורר, מתרגם וסופר הונגרי.
ביוגרפיה

יוז'ף טורנאי נולד בדוּנַהָרַסְטי שבקרבת בודפשט בשנת 1927 ועבד שנים רבות כפועל וכמנהל עבודה בבית-חרושת למכוניות. לאחר מכן ערך את כתב-העת "קוֹרְטָרְשׁ", ובין השנים 1992 ו-1995 כיהן כיו"ר אגודת הסופרים ההונגרים. טוֹרְנַאִי היה מקורב לזרם העממי בשירה ההונגרית, והוא הרבה לתרגם להונגרית משירת האינדיאנים באמריקה ומשירת אוקיאניה. ספר הביכורים שלו, "ציפור גן-עדן" ראה אור בשנת 1959. עם שאר ספריו נמנים "שער זהב" (1967), "מתחת לראשי ירח מלא" (1979) ו"האני ברבים" (1982). אחדים משיריו תורגמו לעברית בידי רמי סערי וראו אור בעיתון "הארץ" ובכתב-העת "הליקון".
נפטר ב-31 בינואר 2020.
יחסי טאיוואן–טובאלו

| יחסי טאיוואן–טובאלו |
| --- | --- |
טאיוואן: טובאלו


טאיוואן: טובאלו
שטח (בקילומטר רבוע)
35,980: 26
אוכלוסייה
23,188,420: 9,607
תמ"ג (במיליוני דולרים)
: 62.3
תמ"ג לנפש (בדולרים)
: 6,483
משטר
דמוקרטיה נשיאותית: מונרכיה חוקתית

נשיאת טאיוואן צאי אינג-ון נפגשת עם ראש ממשלת טובאלו אנלה סופואגה בטאיפיי, אוקטובר 2017
יחסי טאיוואן–טובאלו הם היחסים הדיפלומטיים הרשמיים שבין הרפובליקה הסינית לבין טובאלו.
היסטוריה

טובאלו הייתה המדינה הראשונה מאיי האוקיינוס השקט לכונן יחסים דיפלומטיים רשמיים עם הרפובליקה הסינית, היא אף מכונה באמצעי התקשורת של הרפובליקה הסינית "בעלת הברית הוותיקה ביותר". היחסים בין שתי המדינות כוננו בשנת 1979.‏
טובאלו תמכה בהצעתה של הרפובליקה הסינית להצטרף לארגון האומות המאוחדות, והיא תומכת על בסיס קבוע בהצעות בעניינה המועלות לפרקים. בתמורה עוזרת לה טאיוואן במגוון תחומים בראשם האקולוגיה של האיים, רפואה וחיבור לרשת האינטרנט.
ב-25 בדצמבר 1998 הוקמה בטובאלו השגרירות הטאיוואנית. זוהי השגרירות היחידה על האיים מתוך שלוש נציגויות דיפלומטיות - קונסוליה צרפתית ומשרד ייצוג אוסטרלי.
בשנת 2006 ניסתה הרפובליקה העממית של סין להפוך את טובאלו לבעלת בריתה, אולם טובאלו הגיבה לניסיון זה בעמידה מוחלטת לצדה של טאיוואן. היא אמרה ש"יחסיה עם הרפובליקה הסינית הם חזקים ביותר, שום גורם, וגם לא סין היבשתית (קרי, הרפובליקה העממית של סין), ימוטט אותם. יחסינו עם סין היבשתית הם חלשים עד זניחים".[דרוש מקור]
ב-14 במרץ 2013 נפתחה שגרירותה של טובאלו בטאיפיי, כך הפכה הרפובליקה הסינית למדינה השלישית בעולם לארח שגרירות טובאלואנית.
נציגויות דיפלומטיות

הרפובליקה הסינית מיוצגת בטובאלו בדרג השגרירות באמצעות שגרירות רשמית שהיא מחזיקה בפונאפוטי, בירת המדינה.
טובאלו מיוצגת ברפובליקה הסינית בדרג השגרירות באמצעות שגרירות רשמית שהיא מחזיקה בטאיפיי, בירת המדינה.
יו-גי-הו! (משחק)

| --- | --- |

קלפי המשחק
 כללי
 סוגה:  משחק קלפי אספנות, משחק בניית חפיסה 
 מספר שחקנים:  זוגי (2,4,6,8 והלאה)
 פיתוח:  קונמי
 גילאים:  6+
 זמן המשחק:  20-3 דקות למשחק בקירוב, אך לעיתים מגיע אפילו עד 40 דקות.
 מיומנות:  משחק אסטרטגיה
 www.yugioh-card.com/fr
 
יו-גי-הו! (ביפנית: 遊☆戯☆王オフィシャルカードゲーム; באנגלית: Yu-Gi-Oh! Trading Card Game) הוא משחק איסוף קלפים יפני שפותח והוצא לאור על ידי החברה קונמי, שהשיקה אותו לראשונה בשנת 1999. הוא מבוסס על המשחק הבדיוני שנקרא בסיפור המנגה המקורי שיצר אומן הקומיקס קאזוקי טאקאהאשי, יו-גי-הו!, "קסם ומכשפים" (שלמעשה, זהו הרכיב העיקרי בעלילה שבאנימה המקורית של יו-גי-הו!), ובסיפורי אנימה חדשים יותר הוא נקרא "דו-קרב מפלצות" (שזה הרכיב העיקרי בסיפורים נוספים שיצרה החברה Nihon Ad Systems). חוקי המשחק זהים לחוקי המשחק המוצגים בסדרה, אלא שבשונה מחוקי המשחק שבסיפורי הקומיקס שלו, חוקי המשחק במשחק האמיתי הם קבועים ואינם משתנים. הוא נרשם בספר השיאים של גינס כמשחק ה"סחר בקלפים" (Trading Card Game) הנמכר ביותר בעולם בשבעה ביולי 2009, עם מכירה של מעל 22 מיליארד קלפים ברחבי העולם. משחק הקלפים עדיין שומר על פופולריות ברחבי העולם, בעיקר ביפן, צפון אמריקה, אירופה ואוסטרליה.
עד לדצמבר 2008, החברה "אפר דק" (Upper Deck) היא זו שחילקה את הקלפים מחוץ ליבשת אסיה. בדצמבר, החברה קונמי הגישה נגדה תביעה משפטית על שהיא עשתה כן ללא אישורהּ. אפר דק תבעה את קונמי על הפרת חוזה ועל השמצה. חודשים מעטים מאוחר יותר, בית המשפט הפדרלי בלוס אנג'לס הוציא צו מניעה האוסר על אפר דק לפעול כמפיץ מורשה של הקלפים ודרש ממנה להסיר את הקלפים מאתר האינטרנט שלה. בדצמבר 2009 בית המשפט החליט שאפר דק היא האחראית לייצור קלפי משחק (של יו-גי-הו!) מזויפים, וזה הסיר את טענתה של אפר דק נגד קונמי. כיום, קונמי משמשת כיצרנית וכמפיצה של קלפי המשחק; נערכות תחרויות אזוריות, ארציות, ובינלאומיות על מנת לפרסם מוצרים חדשים עבור משחק הקלפים של יו-גי-הו!.
מהלך המשחק

ליוגיהו מספר סוגים שונים של גרסאות, ביניהם ניתן למצוא: דואל (Duel), ספיד דואל (Speed Duel), טאג דואל (Tag Duel) וראש דואל (Rush Duel).
החוקים של המשחק הקלאסי (Duel):
המשחק מחולק לתורים וכל תור מחולק לשלבים. בתחילת כל תור, השחקן שזהו תורו שולף קלף מראש חפיסת הקלפים שלו שמורכבת מארבעים עד שישים קלפים ותואמת את רשימת האיסורים וההגבלות הנוכחית. במהלך התור יניח השחקן קלפים על "זירת המשחק", ובסופו יעביר את התור לשחקן השני. כל שחקן מתחיל עם 8,000 נקודות חיים, ומפסיד כאשר מתקיים אחד משלושת התנאים הבאים:
נקודות החיים שלו הגיעו לאפס.
שחקן שמנסה לשלוף קלף מחפיסה, אך לא נותרו בה עוד קלפים (Deck Out).
כאשר היריב משתמש בקלף שאחת היכולות שלו מעניקה ניצחון מיידי. (Duel Winner card)
מהלך המשחק > זירת המשחק

זירת המשחק מחולקת למספר אזורים בהם ניתן להניח את הקלפים:
חפיסה (Deck): באזור זה השחקנים מניחים את החפיסה בה הם משחקים.
חפיסת אקסטרה (Extra deck): באזור זה השחקנים מניחים חפיסה נוספת בעלת 15 קלפים לכל היותר. החפיסה תכלול רק את הסוגים הבאים של המפלצות: מיזוג (Fusion), סינכרו (Synchro), אקסיז (Xyz) ולינק (link). בנוסף לכך, מפלצות מטוטלת (Pendulum) שמושמדות עוברות אל החפיסה הנוספת.
בית הקברות (Graveyard/Cemetary): האזור שאליו נשלחים הקלפים כאשר הם מושמדים, כאשר הם נשלחים על ידי אפקט של קלף יריב, כאשר הם מוקרבים כדי לזמן מפלצת חזקה יותר, כאשר משתמשים בהם לזימון סיינכרו, או כאשר השחקן בוחר לשלוח אותם מרצונו לשם - לרוב כדי להפעיל אפקט של מפלצת.
אזור קלפי המפלצת (Monster zone): חמישה אזורים שבהן מניחים את המפלצות כאשר הן מזומנות לזירה בהצלחה.
אזור מפלצות האקסטרה [extra monster zone]: שני אזורי אקסטרה שבו מניחים את המפלצות שבחפיסת האקסטרה על פי חוקי הדו-קרב בסגנון 4 היה ניתן לזמן רק מפלצת 1 לאקסטרה אזור 1 לכל משתמש מלבד מטוטלת שניתן לזמן אותם חופשי כל עוד הם לא נמצאים בחפיסת האקסטרה ניתן לזמן יותר ממפלצת אקסטרה 1 על ידי זימון מפלצת לינק שחיצי הקישור שלהם מאפשרים לזמן מפלצת אקסטרה באזור בו חיצי הקישור פונים אליו בחוקים החדשים בדו-קרב סגנון 5 ניתן לזמן את מפלצות האקסטרה לאזור המפלצות הרגיל וגם לאזור מפלצות האקסטרה כולם מלבד מפלצות לינק ומפלצות מטוטלת שנשלחו לחפיסת האקסטרה.
אזור קלפי הקסם והמלכודת (Spell/Trap zone): חמישה אזורים שבהן מניחים את קלפי הקסם והמלכודת שמעוניינים להפעיל.
אזור המטוטלת (Pendulum zone): 2 אזורים בקצה כל מגרש שעליהם מניחים את קלפי המטולטלת, בגרסה החדשה של המגרש האזורים ירדו למגרש של הקסמים והמלכודות.
אזור קלף הזירה (Field spell zone): האזור בו מניחים קלפי זירה.
אזור המורחקים (Banished zone): אזור שלא מסומן בזירה אליו נשלחים קלפים כתוצאה מאפקטים מסוימים. בקלפים שכאלו לא ניתן להשתמש יותר, ובכך למעשה הם "יוצאים" מהמשחק. רבים נוהגים למקם אזור זה אחרי אזור בית הקברות או בין שתי הזירות של השחקנים.
יו-גי-הו שינוי החוקים עם השנים

במהלך ההיסטוריה למשחק יוגיהו, היו שינויים בחוקי הדו-קרב כעת יש 5 סוגי דו-קרב שבהם משחקים והם נקראים master rules.
1master rules: הדו-קרב המקורי בו היו רק 3 שיטות זימון; מיזוג, פולחן והקרבה. בנוסף היה ניתן להשתמש בקלף שטח 1 בלבד בזירה כולה. זה אומר שאם משתמש 1 ישתמש בקלף שטח והיריב שלו ישתמש בקלף שטח אחר קלף השטח הראשון יושמד וייווצר שטח חדש, של קלף השטח השני. לא הייתה מגבלה לחפיסת האקסטרה, ובנוסף גם מי שמתחיל ראשון יכול לשלוף קלף בנוסף ל-5 הקלפים שלו.
2master rules: סוג הדו-קרב השני בו היו 5 שיטות זימון; הקרבה, מיזוג, פולחן, סינכרון ואיקס זי. בנוסף משם כבר מותר להשתמש ב-2 קלפי שטח לכל משתמש, וגם שם לא הייתה מגבלה לאקסטרה. גם בדו הקרב הזה ניתן לשלוף בתור הראשון.
3master rules: בסוג הדו-קרב השלישי מי שמתחיל ראשון כבר אינו יכול לשלוף קלף. בנוסף מטוטלת הצטרפה לשיטות הזימון ולשם כך נוצר 2 אזורי מאזני מטוטלת שבאמצעותם אפשר לזמן כך. אין מגבלה לאקסטרה.
4master rules: סוג הדו-קרב הזה כבר חוקים חדשים נקבעו. קודם כל אזורי מאזני המטוטלת הוסרו והועברו לאזורי הקסם והמלכודת כך שאם מזמנים במטוטלת ניתן להניח רק 3 קלפי קסם/מלכודת בזירה. שינוי נוסף שקרה הוא שנוספו 2 אזורי אקסטרה מיוחדים בהם מניחים מפלצות ששייכות לסוג המטוטלת ושייכות לחפיסת האקסטרה. בנוסף מפלצות לינק נכנסו למשחק ומפלצות לינק מאפשרות לזמן יותר מאקסטרה 1 בתנאי שהם יזומנו לחיצי הקישור שלהם מקסימום האקסטרה שאפשר לזמן עלה ל-6.
5master rules: סוג הדו-קרב הזה עם אותם שיטות זימון ואותם חוקים, מלבד שינוי 1 כל מפלצות האקסטרה שהם לא לינק או מטוטלת שנשלחו לאקסטרה ניתנים לזימון גם באזורי המפלצות הרגילים. מפלצות מיזוג סינכרון ואיקס זי יכולים ניתן לזמן באזורי המפלצות הרגילים, מפלצות לינק ומטוטלת מוגבלים לאזור האקסטרה אלא אם מזמנים את הלינק או המטוטלת הנוספים בחיצי הקישור של הלינק האחרים.
יו-גי-הו שינוי החוקים עם השנים > שלבי התור (Phases)

לכל תור של שחקן יש שישה שלבים המתקיימים לפי הסדר הבא:
שלב השליפה (Draw phase): השחקן שזהו תורו שולף קלף מראש החפיסה שלו. אם בחפיסה של השחקן לא נותרו קלפים ולכן הוא אינו יכול לשלוף, הוא יפסיד באופן אוטומטי.
שלב הכוננות (Standby phase): בשלב זה לא מתרחשת בהכרח פעולה ספציפית אולם, ישנם מספר קלפים שהאפקטים שלהם יכולים להתרחש רק או גם בשלב זה.
השלב הראשי הראשון (Main phase 1): השחקן שזהו תורו רשאי לזמן מפלצת בזימון רגיל. לאחר הזימון השחקן לא יהיה רשאי לזמן פעם נוספת בזימון רגיל למשך אותו התור. כמו כן השחקן רשאי להפעיל קסמים ולהניח מלכודות, לשנות את מצב הקרב של המפלצות שברשותו (הגנה או התקפה) כל זאת בתנאי שהן לא זומנו באותו התור.
שלב הקרב (Battle phase): השחקן שזהו תורו רשאי לתקוף מפלצות של השחקן היריב או את היריב ישירות באמצעות המפלצות שלו המונחות במצב התקפה. השחקן שזהו תורו רשאי לדלג על שלב זה וכך לעבור ישירות מהשלב הראשי הראשון לשלב הסיום.
השלב הראשי השני (Main phase 2): בשלב זה השחקן יכול לבצע את כל הפעולות המותרות בשלב הראשי הראשון. לא ניתן לשנות את מצב הקרב של מפלצות שתקפו קודם לכן באותו התור.
שלב הסיום (End phase): אם לשחקן שזהו תורו יש יותר מ-6 קלפים בידו הוא חייב לזרוק קלפים מידו לאזור בית הקברות עד אשר יש בידו 6 קלפים. כמו כן אפקטים מסוימים של קלפים יכולים להתרחש בשלב זה.
לשחקן שמתחיל אין בתורו הראשון שלב קרב ולכן גם אין לו שלב ראשי שני בתור זה. המעבר בין השלבים מתבצע תוך הסכמת שני השחקנים.
יו-גי-הו שינוי החוקים עם השנים > שלבי התור (Phases) > סדר הפעלה (chain)

במשחק קיימים סוגים שונים של אפקטים ויכולות אבל אחד הדברים שמאפיינים ומייחדים את המשחק הזה הוא סדר הפעלה מיוחד אשר מורכב על שרשרת אירועים שקדמו לאירוע המדובר. לדוגמה:
שחקן מספר 1 תוקף עם הקלף ### ומפעיל את היכולת שלו לשנות מפלצת למצב הגנה, ובכך הוא יכול לתקוף פעמיים אבל היריב מפעיל את המלכודת "כוח מראה" (Mirror Force). השאלה היא איזה אפקט מופעל ראשון, ובחוקי המשחק מצב שכזה גורם לאירוע שרשרת (chain) ובזמן שאירוע כזה קורה תמיד מתחילים מהאפקט האחרון שהופעל, כך שאם השחקן הפעיל את המלכודת אחרי שהיריב הפעיל את האפקט, אז האפקט של השחקן פועל ראשון.
יו-גי-הו שינוי החוקים עם השנים > שלבי התור (Phases) > מהירות 1–3 (speed spell 1-3)

מהירות-1 (speed spell-1): כל האפקטים הבסיסיים (מפלצות וקסמים ורק בזמן השלב הראשי) והם לא (כמעט אף פעם) יכולים להשתלב בתגובת שרשרת (chain) רק בהתחלה.
מהירות-2 (speed spell-2): אפקטים כאלה יהיו אפקטים אשר יכולים להיות מופעלים גם בתור שלך וגם של היריב (לרוב יקרא quick play וגם מלכודות נכנסות בקטגוריה הזאת) למשל הקלפים: De-Fusion ו-Mirror Force.
מהירות-3 (speed spell-3):אלה תמיד יהיו מלכודות נגד (counter traps) ובזמן תגובת שרשרת (chain) ברגע שאחד מהם נכנס למשוואה רק הם יכולים להשתלב בתגובת שרשרת עד שהיא תופעל. לדוגמה: Solemn Strike.
סוגי קלפים > קלפים אסורים או מוגבלים לשימוש

עם הזמן, נוצר מצב שבו קלפים מסוימים הפכו לחזקים יתר על המידה בפני עצמם, ועל כן, החל ממרץ 2004, קונאמי החלה להגביל או לאסור על שחקנים מלהשתמש בקלפים מסוימים בתחרויות רשמיות. שלב זה הוביל לחלוקה של המשחק לשני פורמטים: TCG Advanced (הפורמט המתקדם), שהוא הפורמט התחרותי בו משתמשים באירועים רשמיים כגון אליפויות אזוריות ואליפויות עולם, והפורמט הישן יותר שעתה נקרא TCG Traditional (הפורמט המסורתי). ישנה רשימה שמתעדכנת מדי שלושה חודשים על ידי קונאמי בה מוכנסים או מוצאים קלפים אסורים וקלפים מוגבלים מהרשימה הזו. רשימה זאת תוכלו למצוא באתר הרשמי של יוגיהו.
קלף חצי-מוגבל (Semi-Limited): קלף שניתן להחזיק רק שני עותקים שלו בחפיסה.
קלף מוגבל (Limited): קלף שניתן להחזיק רק עותק אחד שלו בחפיסה.
קלף אסור (Forbidden): קלף שלא ניתן להחזיק אותו כלל בחפיסה. קלפים אסורים קיימים אך ורק בפורמט המתקדם. בפורמט המסורתי, המשמש בעיקר שחקנים חובבים, קלפים שכאלו יהפכו למוגבלים.
בנוסף לשני הסוגים האלו, קיימים גם קלפים בלתי חוקיים (Illegal cards), שהשימוש בהם אסור בכל צורה. כדי להבדיל בין קלפים חוקיים לאלו שלא, נוסף הכיתוב בתחתית הקלף "This card cannot be used in a duel". בין הקלפים הלא חוקיים נמנים:
הגרסאות המקוריות של קלפי "האלים המצריים" מסדרת האנימה הראשונה (בשלב יותר מאוחר יצאו גרסאות חוקיות לקלפים האלו ובהם ניתן להשתמש).
Match winners, קלפים המאפשרים לשחקן לנצח לא רק בדו-קרב אחד אלא בכל הטורניר. קלפים כאלו משוחררים כפרסים באליפויות עולם.
קלף המלכודת Card of Last Will.
הגרסה המקורית של הקלף "The Seal of Orichalcos" ששוחררה על ידי חברת Upper Deck (כמו לאלים המצריים, גם לקלף זה שוחררה גרסה חוקית בשלב יותר מאוחר).
Get Your Game On!‎, קלף קסם שהיה ניתן להשתמש בו אך ורק במהלך אליפות העולם בשנת 2007.
כמובן, שקלפים מזויפים שלא יצאו על ידי קונאמי, הם בלתי חוקיים מהגדרתם ואסורים לשימוש.
הפורמט המזרח אסיאתי, Yu-Gi-Oh! Official Card Game (או בקיצור: OCG), מחזיק ברשימה נפרדת של איסורים והגבלות. כך שייתכן מצב שקלף שהיה אסור באחד מהפורמטים של ה-TCG, יהיה מותר לשימוש ב-OCG, ולהפך.